Javni poziv za predlaganje financiranja programa/projekata javnih potreba udruga na području Općine Negoslavci za 2023. godinu

**UPUTE ZA PRIJAVITELJE**

Na temelju odredaba članka 33. stavka 1. Zakona o udrugama („Narodne novine“ broj 74/14, 70/17, 98/19 i 151/22), članka 32., stavka 2., točke 2. Statuta Općine Negoslavci („Službeni glasnik Općine Negoslavci“ broj 01/21), članka 10. i 11. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), članka 11., stavka 2. Pravilnika o sufinanciranju javnih potreba od interesa za opće dobro koje provode udruge na području Općine Negoslavci (KLASA: 007-02/19-01/01, URBROJ: 2196/06-01-19-01, od 17.01.2019. godine) raspisan je JAVNI NATJEČAJ za financiranje programa/projekata javnih potreba udruga na području Općine Negoslavci za 2023. godinu KLASA: 007-02/23-01/01, URBROJ: 2196-19-01-23-02, od 10.02.2023. godine) - objavljen na službenoj internetskoj stranici Ureda za udruge i na službenoj internetskoj stranici Općine Negoslavci (<http://opcina-negoslavci.hr/> ).

U svrhu pravilnog i pravodobnog ispunjavanja obrasca prijavnice–zahtjeva za sufinanciranje programa/projekata namijenjenih zadovoljavanju javnih potreba u područjima kulture, sporta, zdravlja i ostalih općedruštvenih djelatnosti, daju se sljedeće upute.

**I**

Na ovaj poziv mogu se javiti udruge koje svoj rad temelje na potrebama lokalne zajednice prema načelima djelovanja za opće dobro te ispunjavaju sljedeće kriterije:

- da su registrirane sa sjedištem na području Općine Negoslavci ili da je područje njihovog djelovanja Općina Negoslavci,

- da provode programe kojima zadovoljavaju javne potrebe iz područja kulture, sporta, zdravlja i ostalih općedruštvenih djelatnosti koje su od interesa za Općinu Negoslavci, da pridonose razvitku i općem napretku te promiču položaj i ugled Općine,

- da pridonose rješavanju problema koji su važni za lokalnu zajednicu,

- program mora biti besplatan za korisnike te mora obuhvaćati osobe s prebivalištem na području Općine Negoslavci,

- program mora biti osmišljen tako da je moguće provoditi financijski i programski nadzor.

**II**

Prednost pri odabiru imat će programi i projekti koji:

- provode udruge čije je sjedište registrirano na području Općine Negoslavci,

- imaju višegodišnje iskustvo provedbe programa/projekata u područjima za koja su registrirani,

- neposredno rade s korisnicima te ih uključuju u razvoj i praćenje programa,

- se provode u suradnji s drugim udrugama, institucijama i ostalim partnerima,

- razvijaju međunarodnu suradnju, posebice sa susjednim državama i europskim organizacijama.

**III**

Neće se financirati:

- nepotpuni i nepravodobno dostavljeni prijedlozi i prijedlozi koji nisu dostavljeni na propisanom obrascu i popunjeni na računalu,

- projekti udruga koje nisu izvršile svoje obveze iz ranije odobrenih projekata od strane lokalne i regionalne samouprave te Ministarstva, Vladinih udruga i drugih donatora,

- projekti koje se isključivo temelje na investicijskim ulaganjima, izgradnji i adaptaciji prostora ili kupnji opreme,

- projekti velikih razmjera za koje su potrebna znatna financijska sredstva i

- programi/projekti kojima je jedina svrha korist članova strukovne udruge.

**IV**

Kriteriji za dodjelu sredstava i bodovanje su: opći kriteriji te glavni kriteriji i posebni kriteriji koji se boduju (svi kriteriji su navedeni u Pravilniku).

**V**

Prilikom prijave programa/projekta potrebno je dostaviti:

* izvornik obrasca za prijavu programa/projekta (preuzimanje obrasca),
* dokaz o registraciji udruge – Rješenje iz Registra udruga Republike Hrvatske, odnosno izvadak iz drugog odgovarajućeg registra u koji se upisuju druge pravne osobe kada su prihvatljivi prijavitelji (ili njegova preslika),
* izvadak iz Registra neprofitnih organizacije koje vodi Ministarstvo financija (RNO broj),
* za partnerske projekte: potpisana i ovjerena Izjava o partnerstvu,
* popis zaposlenih osoba u udruzi prema zanimanju i zvanju (ukoliko postoje zaposleni/e),
* popis programa/projekata s nazivima programa/projekata, visinom odobrenih sredstava i donatorima (izvorima financiranja) za prethodnu godinu,
* popis dostavljene dokumentacije s potpisom ovlaštene osobe i pečatom udruge ili druge pravne osobe,
* izjava ovlaštene osobe da je Statut podnositeljice prijave usklađen sa odredbama Zakona o udrugama („Narodne novine” broj 74/14, 70/17, 98/19 i 151/22)
* dokaz o sufinanciranju programa ili projekta od jedinica lokalne ili područne (regionalne) samouprave ili nekih drugih izvora sufinanciranja ako je sufinanciranje iskazano u obrascu proračuna programa ili projekta (preslika odluke i/ili ugovora o sufinanciranju).

Mogu se priložiti i dodatni, neobvezni prilozi:

* članci iz novina koji govore o radu udruge, preporuke, promotivni materijali, fotografije, video zapisi i dr.

Prijave sa traženom dokumentacijom dostaviti do 12.03.2023. godine na adresu Općina Negoslavci, Vukovarska 7, 32239 Negoslavci u zatvorenoj omotnici sa naznakom „Prijava na javni natječaj za sufinanciranje udruga u 2023 godini“.

Programi će se vrednovati isključivo na temelju podataka iznesenih u prijavnom obrascu.

Potrebno je odgovoriti na sva pitanja, a obrazac prijavnice popuniti na računalu.

**Neće se razmatrati prijavnice korisnika koji nisu dostavili programsko i financijsko izvješće o namjenskom korištenju sredstava dobivenim iz proračuna Općine Negoslavci u prethodnoj godini.**

Temeljem potpisanog ugovora sa Općinom Negoslavci korisnici su u obvezi priložiti dokaze o namjenski utrošenim sredstvima (opis izvršenog programa te preslike računa i ostale dokumentacije, obračun svih troškova sa specifikacijom onih plaćenih sredstvima Općine).

**VI**

Nakon administrativne provjere prijava i stručne ocjene programa/projekata od strane stručnog povjerenstva, Općinski načelnik će za svako programsko područje donijeti odluku o odobrenim programima/projektima i iznosu sredstava financijske potpore od strane Općine, koje će se objaviti na službenoj internetskoj stranici i oglasnoj ploči Općine Negoslavci.

Odluka Općinskog načelnika o odobravanju potpora je konačna i na takvu odluku prijavitelji nemaju pravo prigovora.

Sudionicima koji su dostavili prijave temeljem javnog poziva dostavljaju se pisane obavijesti o dodijeljenim financijskim potporama ili o neprihvaćanju programa/projekata.

Općina i udruge/druge pravne osobe kojima je dodijeljena financijska potpora sklapaju ugovor o financijskoj potpori kojim se uređuju međusobna prava i obveze jedne i druge ugovorne strane.

**VII**

SREDSTVA PLANIRANA U PRORAČUNU OPĆINE NEGOSLAVCI ZA PROGRAME / PROJEKTE I REDOVAN RAD UDRUGA u 2023. godini, koje će se financirati javnim natječajem

**Programi, projekti u kulturi**

|  |  |  |  |  |  |
| --- | --- | --- | --- | --- | --- |
| Red. broj | **KORISNICI SUFINANCIRANJA** | **IZNOSI SUFINANCIRANJA IZ PRORAČUNA OPĆINE NEGOSLAVCI ZA REDOVAN RAD KORISNIKA** | | **MAKSIMALAN IZNOS SUFINACIRANJA ZA ORGANIZACIJU PRIREDBI SLIČNIH MANIFESTACIJA** | **UKUPNO PLANIRANA SREDSTVA**  **U PRORAČUNU ZA JAVNE POTREBE U KULTURI U 2022.g.** |
| **Minimalan iznos** sufinanciranja po korisniku | **Maksimalan iznos** sufinanciranja po korisniku | do 1.990.84 EUR  (po manifestaciji) |
| 1. | **Kulturno- umjetnička društva** | 130,00 EUR | 5.308.91 EUR | **UKUPNO:  7.299,75 EUR** |

**Programi, projekti u sportu**

|  |  |  |  |  |  |
| --- | --- | --- | --- | --- | --- |
| Red. broj | **SPORT** | **IZNOSI SUFINANCIRANJA IZ PRORAČUNA OPĆINE NEGOSLAVCI ZA REDOVAN RAD KORISNIKA** | | **MAKSIMALAN IZNOS SUFINANCIRANJA ZA ORGANIZACIJU SPORTSKIH**  **PRIREDBI I NATJECANJA** | **UKUPNO PLANIRANA SREDSTAVA U PRORAČUNU ZA JAVNE POTREBE U SPORTU u**  **2022.g.** |
| **Minimalan iznos** sufinanciranja po korisniku | **Maksimalan iznos**  sufinanciranja po korisniku |  |
| 1. | **NOGOMET** | 130,00 EUR | 52.558,23 EUR | do 794,51 EUR  po natjecanju) | **UKUPNO: 57.203,52 EUR** |
| 2. | **ŠAH** | 60,00 EUR | 2.389,01 EUR | Do 400,00 EUR (po  natjecanju) |

**Ostali programi i projekti**

|  |  |  |  |  |
| --- | --- | --- | --- | --- |
| Red. broj | **KORISNICI SUFINANCIRANJA** | **IZNOSI SUFINANCIRANJA IZ PRORAČUNA OPĆINE NEGOSLAVCI ZA REDOVAN RAD KORISNIKA** | | **UKUPNO PLANIRANA SREDSTVA U PRORAČUNU u 2022. god.** |
| **Minimalan iznos** sufinanciranja po korisniku | **Maksimalan iznos** sufinanciranja po korisniku |
| 1. | **Programi ili projekti u području zaštite zdravlja i ostalih općedruštvenih djelatnosti** | 70,00 EUR | 26.544,56 EUR | **UKUPNO: 26.544,56 EUR** |

STRATEŠKI DOKUMENTI NA TEMELJU KOJIH JE RASPISAN JAVNI NATJEČAJ

Proračun Općine Negoslavci za 2023. godinu (<http://opcina-negoslavci.hr/proracun-opcine-negoslavci-za-2023-godinu/>)

Program javnih potreba u sportu Općine Negoslavci za 2023. godinu (<http://opcina-negoslavci.hr/> )

Program financiranja javnih potreba u kulturi u Općini Negoslavci za 2023. godinu (<http://opcina-negoslavci.hr/> )

Program financiranja udruga i općedruštvenih djelatnosti na području Općine Negoslavci za 2023. godinu. (<http://opcina-negoslavci.hr/> )

Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21).